Η Ασπασία είναι εξαιρετική οικοδέσποινα. Μας έδωσε αναλυτικές οδηγίες για το πώς θα βρούμε το σπίτι και μας περίμενε εκεί. Μας καλωσόρισε με κρητικό τρόπο (κερνώντας μας), μας “ξενάγησε” στο πανέμορφο σπίτι και μας έδωσε χρήσιμες πληροφορίες για τα Χανιά. Επίσης, ήταν διαθέσιμη όποτε τη χρειαστήκαμε.
Όσο για το σπίτι, αυτό είναι σε πολύ βολικό σημείο στην παλιά πόλη. Είναι πανέμορφο, μικρό και βολικό, καθαρό, διακοσμημένο με πίνακες και εργόχειρα της Ασπασίας και της οικογένειάς της. Διαθέτει ό,τι χρειάζεται κανείς για να μείνει άνετα σε ένα σπίτι. Με λίγα λόγια, είναι η ιδανική επιλογή για όποιον θέλει να έχει την αίσθηση ότι φιλοξενείται σε ένα σπίτι κι όχι ότι μένει σε ένα “απρόσωπο” δωμάτιο ξενοδοχείου.